Ackerkauf
Material: papyrus
Place: Pathyrites
Categories: Vertrag
Kauf
Land
ἔτους ιβ τοῦ καὶ θ, 
Φαρμοῦθι κε. 
ἀπέδοτο Σιεπμοῦς 
Παχνούμιος  μερίδα 
γῆν ἤπ σιτοφόρον ἀδιαίρε 
ἐν σφρα β ἀρουρῶ γ 𐅵 
καὶ τοῦ προσόντος χαλά 
ἀπὸ ἀρου ζ ἐν ἀρού μ, 
ὧν γειτνίαι δεδήλωνται. 
ἐπρίατο Πετεαρσεμθεὺς 
καὶ Πετεσοῦχος καὶ Φαγώνιος 
καὶ Ψεννῆσις τῶν Πανεβχο 
οἱ τέσσαρες   κατὰ τὸ ἴσον μέρος 
χα νομίσματος  β.
βασιλευόντων βασιλίσσης Κλεοπάτρας καὶ βασιλέως Πτολεμαίου ἐπικαλομένου Ἀλεξάνδρου θεῶν Φιλομητόρων ἔτους ιβ τοῦ καὶ θ, 
ἐφʼ ἱερείων καὶ ἱερειῶν καὶ κανηφόρου τῶν ὄντων καὶ οὐσῶν, μηνὸς Φαρμοῦθι κε. ἐν Παθύρει, 
ἐφʼ Ἑρμίου τοῦ παρὰ Πανίσκου ἀγορανόμου. 
ἀπέδοτο Σιεπμοῦς Παχνούμιος Περσίνη ὡς ἐτῶν εἴκοσι μία μέση μελίχρως στρογγυλοπρόσωπος εὐθύριν ἄσημος μετὰ 
κυρίου τοῦ ἑαυτῆς πατρὸς Παχνούμιος τοῦ Ψεναμούνιος Πέρσου τῆς ἐπιγονῆς τῶν ἐκ Γοτνὶτ κώμη τῆς κάτω τοπαρχίας 
τ[ο]ῦ Λατοπολίτου ὡς ἐτῶν με μέσος μελίχρως τετανὸς μακροπρόσωπος εὐθύριν οὐλὴ παρʼ ὀφρύϊ δεξιῷ τὴν ἐπιβάλ
λουσαν αὐτῇ ἐν τῷ ἀπὸ βορρᾶ πεδίῳ Παθύρεως τρίτην μερίδα γῆν ἤπειρον σιτοφόρον ἀδιαίρετον ἐν σφραγῖσι δυσὶ ἀρουρῶν 
τριῶν ἡμίσους καὶ τοῦ προσόντος χαλάσματος ἀπὸ ἀρουρῶν ἑπτὰ ἐν ἀρούραις μ, ὧν γείτονες τῆς μὲν μιᾶς σφραγῖδος· 
νότου γῆ Πατοῦτος τοῦ Ὥρου καὶ τῶν ἀδελφῶν, βορρᾶ γῆ Χεσθώτου τοῦ Μελιπαῖτος, ἀπηλιώτου γῆ Ἀέους καὶ τῶν ἀδελφῶν, 
λιβὸς περίχωμα, τῆς δʼ ἄλλης· νότου Χεσθώτου τοῦ προγεγραμμένου, βορρᾶ γῆ Παθώτου τοῦ Πανομγέως, ἀπηλιώτου γῆ Θράσωνος 
καὶ τῶν ἀδελφῶν, λιβὸς τὸ περίχωμα, ἢ οἳ ἂν ὦσιν γείτονες πάντων πάντοθεν. ἐπρίατο Πετεαρσεμθεὺς Πανεβχούνιος Πέρσου 
ὡς ἐτῶν λϛ μέσος μελίχρως ὑπόκλαστος μακροπρόσωπος εὐθύριν καὶ οἱ τούτου ἀδελφοὶ Πετεσοῦχος καὶ Φαγώνιος
καὶ Ψεννῆσις οἱ τέσσαρες Πέρσαι τῆς ἐπιγονῆς 
τῶν ἐκ Παθύρεως, ἑκάτερος αὐτῶν κατὰ 
τὸ ἴσον μέρος, χαλκοῦ νομίσματος ταλάντων 
δύο. προπωλήτρια καὶ βεβαιώτρια τῶν κατὰ
τὴν ὠνὴν ταύτην πάντων Σιεπμοῦς ἡ ἀπο
δομένη, ἃς ἐδέξαντο Πετεαρσεμθεὺς καὶ 
Πετεσοῦχος καὶ Φαγώνιος καὶ Ψεννῆσις 
τῶν Πανεβχούνιος οἱ πριάμενοι. 
 Ἑρμίας ὁ παρὰ Πανίσκου κεχρη.